Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 344

b) Ha a jogosult személyében történt változás szerződés eredménye, bármely Szerződő Fél megkövetelheti, hogy a kérelemben ezt a tényt tüntessék fel, és a kérelemhez a kérelmező választása szerint az alábbiak egyikét csatolják: (i) a szerződés másolatát, amely másolattal kapcsolatban az eredeti szerződéssel való megegyezést igazoló közjegyzői vagy egyéb más illetékes állami hatósági hitelesítés követelhető meg; 1999/82. szám (ii) a jogosult személyében történt változást bemutató szerződés kivonatát, amellyel kapcsolatban közjegyző vagy más illetékes állami hatóság általi hitelesítés követelhető meg, hogy az a szerződés hű kivonata; (iii) nem hitelesített átruházási bizonylatot a Végrehajtási Szabályzat által előírt formában és tartalommal, mind a jogosult, mind az új jogosult aláírásával ellátva; (iv) nem hitelesített átruházási okiratot a Végrehajtási Szabályzat által előírt formában és tartalommal, mind a jogosult, mind az új jogosult aláírásával ellátva.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes